Bekende boer oorlede: 'Hy was 'n yster' | Maroela Media
Louis Hendrik Claassen. Foto: Facebook
"Ek het lanklaas iemand ontmoet wat sulke diep spore in mense se lewens getrap het."
Só het Jacques Beukes sy swaer, Louis Hendrik Claassen (39), beskryf wat Saterdagaand in 'n motorongeluk in die Vrystaat dood is.
Claassen en sy 11-jarige seun, Edwin, was op pad na hul huis op die familieplaas Kronenbloem toe hulle net buite Wolwehoek teen 'n motor wat se ligte glo nie aangeskakel was nie gebots het.
Hy het sy ma gebel nadat hy weer bygekom het en vir haar gesê hulle was in 'n ongeluk. Claassen se skoonpa, Flip Muller, het na die toneel gehaas.
Edwin is na 'n hospitaal in Vanderbijlpark geneem waar hy steeds behandel word. "Hy is nie ernstig beseer nie en sal hopelik vandag nog of dan môre uit die hospitaal ontslaan word. Ons is so dankbaar dat die Here sy seuntjie vir ons gespaar het," het Beukes gesê.
"As iemand nie meer daar is nie, dan hoor jy eers waar hulle oral gehelp het en hoe hy die gemeenskap beïnvloed het. Hy het 'n invloed op so baie mense se lewens gehad. Vriende in die boeregemeenskap het ons gebel en gesê hy was 'n legende."
Beukes het sy swaer as 'n "yster" beskryf. "Hy het so baie vir landbou in Suid-Afrika beteken en hy was vir almal lief." Claassen was onder meer 'n saaiboer en ook 'n bekende naam in die voerkraalbedryf.
Behalwe vir sy seun, laat Claassen ook sy vrou, Jeanine, sy ouers, Edwin sr. en Heleen, en sy vier susters agter.
Dis baie tragies en hartseer… Hy sal beslis gemis word. My innige simpatie en meegevoel met sy gesin, familie en vriende.
Asb. dra tog veiligheid gordels. Daar is n rede hoekom veiligheid gordels in voetuie geplaas word
LH het diep spore in ons almal se harte getrap..
Nie net n suksesvolle besigheidsman en boer nie– maar ook nederig en n hart van goud. .sy liefde vir sy gesin en familie en vriende was onvoorwaardelik en opreg!
Ons het n groot gees verloor!
Ons betuig ons meegevoel aan Jeanine en klein Eddie, oom Edwin en tannie Heleen, aan al sy sussies en gades , oom Flip en tannie Petro, familie en vriende….
LH sal vir altyd in ons harte bly!
Dit is nie snaaks om snags voertuie op die pad te kry met ligte wat buite werking is.
Ek het hom leer ken as skoolseun, vol energie vir die lewe wat wag. En nou dit. Ek is so jammer. My innige meegevoel aan sy geliefdes.